
Čovjek je klanjao u tami i ispred njega je prošla ženska osoba. Da li je to pokvarilo njegov ***[namaz](https://pitajucene.com/search/Namaz/questions/ "Pretraži pitanja o namazu")***? I da li prolazak žene ispred klanjača kvari namaz?


* 
* 
* 
* 
* 
* 
* 

 
Da li prolazak žene ispred klanjača kvari namaz?

Prolazak žene ispred klanjača kvari ***[namaz](https://pitajucene.com/search/Namaz/questions/ "Pretraži pitanja o namazu")***, na osnovu riječi Poslanika, sallallahu alejhi ve sellem: “Pokvaren je namaz klanjaču, ako ispred njega prođe žena, magarac i crni pas, a nema perde – sutre, veličine konjskog repa (ovo je krajnja veličina perde, a najmanja može biti veličine linije), između njega i njih.” (***[Hadis](https://pitajucene.com/search/Hadis/questions/ "Pretraži pitanja o hadisima")*** je zabilježio Muslim).


Postavlja se pitanje šta znači “ispred klanjača”, tj. kolika udaljenost treba biti između klanjača i žene koja prolazi ispred njega da bi njen prolazak pokvario namaz?


Šejh Muhammed ibn Salih ***[el-Usejmin](https://pitajucene.com/search/Usejmin/answers/ "Pretraži odgovore od Muhammed ibn Salih el-Usejmin")*** je stava da prolazak između klanjača i sutre, i između klanjača i mjesta na kojem čini sedždu ili klanja (sedžada), kvari namaz, a sve više od toga ne kvari namaz. Znači, namaz je pokvaren samo u slučaju da žena prođe između klanjača i sutre, i između klanjača i mjesta na kojem on čini sedždu, dok prolazak ispred perde, ispred sedžade ili nečega drugog na čemu se klanja, ne kvari namaz.” (“Fetve šejha Ibn- Usejmina” , 13/321).


Na osnovu prethodno rečenog kažem: “Ako je žena prošla između čovjeka – za kojeg se pitanje veže – i njegove perde, ili između njega i mjesta na kojem je činio sedždu, pokvarila mu je namaz, i obavezan je ponoviti taj namaz – u slučaju da je prošla ispred perde, ili ispred mjesta na kojem je činio sedždu, namaz je ispravan, a Allah najbolje zna.  

Dipl. isl. pravnik – ***[Semir Imamović](https://pitajucene.com/search/Semir+Imamovi%C4%87/answers/ "Pretraži odgovore od mr. Semir Imamović")*** – islambih.org 2000.-2001. god.


Preuzeto sa stranice:islamskiedukativni.wordpress.com


